Tolong jelaskan mengenai . dari Al-Ma'mun dalam bahasa melayu

Dalam usaha untuk mengukuhkan kuasa dan menguji ketaatan rakyatnya, al-Ma'mun mewajibkan golongan elit, cendekiawan, hakim dan pegawai kerajaan lain untuk menjalani siri ujian (minha) berkenaan teologi dan kepercayaan. Hukuman bagi mereka yang gagal dalam minha termasuklah hukuman bunuh.

Kontroversi yang menyelubungi minha diburukkan dengan simpati al-Ma'mun kepada aliran mazhab Muktazilah dan pandangan kontroversi lain. Aliran Muktazilah yang dipengaruhi oleh pengaruh Aristotle dan rasionalisme Greek mengatakan perkara yang berkaitan kepercayaan dan amalan haruslah disandarkan dengan akal. Ini bertentangan dengan pandangan Ahmad ibn Hanbal dan yang lain, yang berpandangan kepercayaan dan amalan sudah termaktub dalam Quran dan Hadith. Muktazilah juga percaya yang Quran itu adalah makhluk, kepercayaan yang ditolak oleh ulama' tradisional. Asas aliran Muktazilah yang berasal dari tamadun Greece yang pagan juga jauh merenggangkan aliran itu dengan majoriti ulama' Islam.

Walaupun minha diteruskan dalam zaman dua orang lagi khalifah selepas itu, Khalifah al-Mutawakkil telah memansuhkannya pada tahun 848. Kegagalan minha merosakkan reputasi khalifah yang kemudiannya kehilangan kuasa ke atas bidang keagamaan terhadap golongan ulama.